
ŠAKIŲ RAJONO SAVIVALDYBĖS TARYBA

SPRENDIMAS

Dėl leidimo laikinai uždaryti Šakių „Berželio“ mokyklą
2013 m. birželio 27 d. Nr. T-256
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 4 dalimi, Švietimo įstatymo (Žin., 1991, Nr. 23-593; 2003, Nr. 63-2853; 2011, Nr. 38-1804) 58 straipsnio 1 dalies 3 punktu bei atsižvelgdama į Šakių „Berželio“ mokyklos direktorės 2013 m. birželio 7 d. prašymą Nr. R2-131 „Dėl „Berželio“ mokyklos uždarymo“, n u s p r e n d ž i a:


1. Leisti laikinai, nuo 2013 m. liepos 22 d. iki 2013 m. liepos 26 d., uždaryti Šakių „Berželio“ mokyklą.


2. Įpareigoti Šakių „Berželio“ mokyklos direktorę informuoti ugdymo įstaigos lankančių vaikų tėvus apie laikiną ugdymo paslaugų neteikimą Šakių „Berželio“ mokykloje.

